open-index/open-wikipedia-markdown huggingface dataset:
Jehue Gordon

**Jehue Gordon** (s. 15. joulukuuta 1991) on trinidadtobagolainen 400 metrin aitajuoksija.

Vuonna 2008 alle 20-vuotiaiden MM-kilpailuissa hän selviytyi 400 metrin aitajuoksussa välieriin ja juoksi 4&nbsp;×&nbsp;400 metrin viestin alkuerissä maansa joukkueessa ja selviytyi loppukilpailuun. Loppukilpailussa toisella kokoonpanolla ilman Gordonia juossut Trinidad ja Tobagon joukkue hylättiin.

Berliinin MM-kilpailuissa 2009 hän juoksi alkuerissä ennätyksensä 48,66&nbsp;s ja rikkoi 22 vuotta vanhan Randy Coxin nimissä olleen maansa ennätyksen 49,43&nbsp;s. Gordonin ennätys ennen tätä juoksua oli 49,45&nbsp;s. Välierissä hän juoksi ajan 48,77&nbsp;s ja selviytyi loppukilpailuun. Hänestä tuli MM-kisahistorian nuorin henkilökohtaisen pikajuoksumatkan loppukilpailuun selviytynyt urheilija. Loppukilpailussa hän oli mitalisijassa kiinni aivan juoksun loppuun asti ja sijoittui lopulta neljänneksi uudella maansa ennätyksellä 48,26&nbsp;s. Hän hävisi pronssimitalistille Bershawn Jacksonille kolme sekunnin sadasosaa. Gordonin aika oli kautta aikain toiseksi paras alle 20-vuotiaan juoksema aika.

Vuonna 2010 Gordon voitti alle 20-vuotiaiden maailmanmestaruuden ajalla 49,30&nbsp;s. Daegun MM-kisoissa 2011 hän karsiutui välierissä ajalla 49,08&nbsp;s. Lontoon olympialaisissa 2012 hän juoksi välierissä maansa ennätyksen 47,96&nbsp;s. Loppukilpailussa hän sijoittui kuudenneksi ajalla 48,86&nbsp;s. Moskovan MM-kilpailuissa 2013 Gordon voitti maailmanmestaruuden ennätyksellään ja maansa ennätyksellä 47,69&nbsp;s. Hän voitti toiseksi sijoittuneen Michael Tinsleyn yhdellä sekunnin sadasosalla. 4&nbsp;×&nbsp;400 metrin viestissä Trinidad ja Tobago oli kuudes.

Gordon sai Glasgow'n Kansainyhteisön kisoissa 2014 hopeaa ajalla 48,75. Hän karsiutui alkuerissä Pekingin MM-kilpailuissa 2015 ja Rio de Janeiron olympialaisissa 2016.

## Lähteet
* 
### Viitteet
Fellowship of Isis

**Fellowship of Isis** ('Isiksen seura') on Irlannissa 1976 perustettu uususkonnollinen järjestö. Sen perustivat Clogenalin linnassa kirjailija Olivia Robertson (1917–2013), hänen veljensä Lawrence ja kälynsä Pamela Durdin-Robertson. Fellowship of Isis on pyhitetty Jumalattarelle hänen monissa ilmenemismuodoissaan. 

Liikkeen perustaja Olivia Robertson oli ollut aiemmin psyykikko ja spiritualisti. Hän kertoo nähneensä näyn egyptiläisestä Isis-jumalattaresta ja myöhemmin irlantilaisesta Dana-jumalattaresta, ja vakuuttuneensa näkyjen myötä siitä, että Jumala on naispuolinen. Robertsonille juuri Isis alkoi edustaa naispuolista jumaluutta meneillään olevassa ajanjaksojen vaihteessa. Hänen veljensä tuli liikkeeseen mukaan, ja järjestö alkoi toimia Huntington Castlessa ja kasvoi pikku hiljaa.

Fellowship of Isis on demokraattinen liike, se ei kerää rahaa, eikä se erottele kulttuurin, rodun tai uskonnon perusteella. Järjestö sitoutuu manifestissaan kunnioittamaan kaikkia Jumalattaren uskontoja noudattamalla rakkauden, kauneuden ja totuuden kolmea "jumalallista periaatetta". Se julistaa pyrkivänsä lisäämään ystävällisyyttä, onnea, psyykkisiä lahjoja ja myötätuntoa kaikkea elollista kohtaan. Liikkeen jäsenet toteuttavat veljeskunnan periaatteita ja luovat henkilökohtaisen suhteen jumalaan noudattamalla liikkeen liturgisia käytäntöjä, joita ovat rituaalit, rukoukset ja meditointi. Liturgioiden perusta on nykypakanuudessa, Jumalatar-kultissa ja esikristillisissä uskonnoissa. Jäsenet toimivat yksin tai ryhmissä.

Liikkeessä oli vuonna 2012 noin 20&nbsp;000–30&nbsp;000 jäsentä noin 90 maassa.

## Lähteet

## Aiheesta muualla
* Fellowship of Isis Homepage
Zaraiskin piiri

**Zaraiskin piiri** () on kunnallinen itsehallintoalue Moskovan alueella Venäjällä. Vuonna 1929 perustetun piirin pinta-ala on 968 neliökilometriä ja asukkaita on 41&nbsp;600 henkeä (vuonna 2006).

Zaraiskin piiri sijaitsee Moskovan alueen kaakkoisosassa. Etelässä se rajoittuu Moskovan alueen Serebrjanye Prudyn, lännessä Kaširan, luoteessa Ozjoryn ja koillisessa Luhovitsyn piiriin sekä kaakossa Rjazanin alueen Rybnojen piiriin. Piiri on Keski-Venäjän ylängön ja Meštšoran alangon rajaseutua. Suurin joki on Okaan laskeva Osjotr. Metsät muodostavat 12 % pinta-alasta.

Hallinnollinen keskus on Zaraiskin kaupunki. Sen lisäksi piiriin kuuluu neljä maalaiskuntaa: Gololobovo, Karino, Mašonovo ja Strupna.

Zaraiskista on maantieyhteys Luhovitsyyn ja Ozjoryyn. Kaupungissa on metalli-, rakennustarvike-, elintarvike- ja kevyttä teollisuutta. Seudun maatalous on keskittynyt maidon ja lihan tuotantoon sekä viljan ja perunan kasvatukseen.

Nähtävyyksistä huomattavimpia ovat Zaraiskin kreml ja kaupungin historiallinen keskusta. Kremlin vierestä on löydetty tieteellisesti merkittävä paleoliittisen kauden asuinpaikka. Lähiseudun kylissä on säilynyt useita 1600–1800-lukujen kirkkoja. Darovojen kylässä on Fjodor Dostojevskin isälle kuulunut kartano, jossa tuleva kirjailija vietti kesänsä vuosina 1832–1836.

## Aiheesta muualla

* Zaraiskin piirin sivusto
Sirittäjätapakulo

**Sirittäjätapakulo** (*Scytalopus bolivianus*) on eteläamerikkalainen tapakulojen sukuun kuuluva varpuslintu.

## Esiintyminen

Sirittäjätapakulot elävät Perussa ja Boliviassa noin 64&nbsp;000&nbsp;neliökilometrin kokoisella alueella. Laji erotettiin ruskoperätapakulosta omaksi lajikseen vuonna 2005 ja sen kokonaispopulaatio on vähintään 10&nbsp;000&nbsp;aikuista yksilöä.

## Lähteet
Tyttöjen ilta

**Tyttöjen ilta** on Reetta Aallon ohjaama ja Kirsikka Saaren käsikirjoittama lyhytelokuva. Elokuva on tuotettu osana ensimmäistä suomalainen novellielokuva -kilpailua, joka järjestettiin keväällä 2007.

## Juoni
Äiti ja tytär haluaisivat molemmat olla nuoria naisia. Toinen on kuitenkin vielä melkein lapsi ja toinen lähestyy keski-ikää. Molemmat viettävät tahoillaan tyttöjen illan, jossa ihmisarvo, ystävyys ja rakkaus punnitaan.

## Arviot lehdissä ja menestys festivaaleilla
Tyttöjen ilta sai kriitikoilta positiivisen arvion. Helsingin Sanomien Jukka Karjalaisen mukaan ”*naseva 'samaan aikaan toisaalla' -kertomus myötäelää voimakkaasti tätä meidän ihmiseläjien taaperrusta.
Kirsikka Saaren dialogi toimii erinomaisesti. Tyttöjen illan ohjaaja Reetta Aalto osaa elävöittää tilanteet yhtä tarkasti.*”

Elokuva palkittiin Tampereen kansainvälisillä elokuvajuhlilla maaliskuussa 2008 yleisöpalkinnolla. Ohjaaja Reetta Aalto sai lisäksi Finnlabin ja Digital Film Finlandin myöntämän resurssipalkinnon.
Tuomariston mukaan tyttöjen ilta on ”*raikkaasti ja painottomasti toteutettu kuvaus illasta, jossa kahden eri sukupolven naiset etsivät elämäänsä varmuutta ja sisältöä vastakkaisen sukupuolen huomiosta. Äidin ja tyttären kokemukset tahoillaan peilaavat toisiaan ja katsovat lämpimän humoristisesti erotisoitunutta arkimaailmaamme*”.

## Lähteet
Magdeburgin kaupunginoikeudet

**Magdeburgin kaupunginoikeudet** () olivat oikeuksia, jotka kuuluivat Magdeburg-nimisen vapaakaupungin Pyhän saksalais-roomalaisen keisarikunnan alueella vallinneille keisarinvallasta autonomisille kaupungeille. Järjestelmää noudatettiin myös Puolan kuningaskunnassa ja Liettuan suuriruhtinaskunnassa.

Venäjän keisarikunnassa Katariina II Suuri antoi 21. huhtikuuta 1785 julistuksen, jossa lueteltiin kaupunkien laki ja etuoikeudet Venäjän keisarikunnassa. Julistuksella määriteltiin kaupunkien autonomia. Julistuksen perusteella jatkettiin myös Puolan kuningaskunnan ja Liettuan suuriruhtinaskunnan Puolan jaoissa Venäjän keisarikunnalle päätyneiden kaupunkien oikeuksia.

Magdeburgin kaupunginoikeudet alkoivat Pyhässä saksalais-roomalaisessa valtakunnassa 1324 ja  päättyivät Venäjän keisarikunnassa 1831 Nikolai I:n ukaasilla lukuun ottamatta Kiovaa, jossa ne säilyivät vielä vuoteen 1835.

## Magdeburgin kaupunginoikeuksien kaltaisilla oikeuksilla toimineita kaupunkeja
*Ariogala, 1792, Puolan kuningaskunta ja Liettuan suuriruhtinaskunta (nykyään Liettua)
*Brest, 1390
*Hrodna, 1391
*Kaunas, 1408
*Kiova, 1494–1497
*Krakova
*Lutsk, 1432
*Lviv, 1356
*Minsk, 1499
*Polatsk, 1498
*Sanok, 1339
*Slonim, 1531
*Slutsk, 1441
*Stanyslaviv, 1662 (nykyään Ivano-Frankivsk, Ukraina)
*Trakai, 1409
*Vilna, 1387
*Vitebsk, 1597
* Volkovysk, 1503

## Lähteet
Anatoli Levtšenko

**Anatoli Semjonovitš Levtšenko** (, 21. toukokuuta 1941 Krasnokutsk, Ukrainan SNT, Neuvostoliitto – 6. elokuuta 1988 Moskova, Venäjän SFNT, Neuvostoliitto) oli neuvostoliittolainen kosmonautti.

Levtšenko oli Neuvostoliiton ilmavoimien koelentäjä, sotilasarvoltaan kapteeni. Hänet valittiin kosmonauttikoulutukseen 30.7.1980. Hän lensi Sojuz TM-4 -aluksella.

Levtšenko oli naimisissa ja perheessä oli yksi lapsi. Hän kuoli aivokasvaimen vuoksi.
Etyleenidiamiini

**Etyleenidiamiini** (C2H8N2) on kaksi aminoryhmää sisältävä amiini. Etyleenidiamiinia käytetään muun muassa liuottimina sekä lääkkeiden, fungisidien ja synteettisten vahojen valmistuksessa. Lisäksi yhdiste voi toimia kelaattina kompleksiyhdisteissä. 

## Ominaisuudet
Etyleenidiamiini, kuten useat muutkin amiinit, on keskivahvasti emäksinen aine. Huoneenlämmössä yhdiste on ulkomuodoltaan keltaista nestettä, joka haisee pistävältä. Etyleenidiamiini reagoi helposti klooria sisältävien orgaanisten aineiden sekä hapettimien ja happojen kanssa. 

## Valmistus
Etyleenidiamiinia valmistetaan ammoniakin ja 1,2-dikloorietaanin välisellä reaktiolla. Reaktiossa syntyy myös  etyleenidiamiinin polymeerejä kuten dietyleenitriamiinia, trietyleenitetramiinia ja tetraetyleenipentamiinia. Niiden syntymistä voidaan estää käyttämällä runsaasti ammoniakkia. 

## Käyttö
Monet biologisesti aktiiviset aineet, kuten aminofylliini ja monet histamiinit sisältävät etyleenidiamiinirakenteen. Etyleenidiamiini on myös tärkeä yhdiste monien eri orgaanisten kemikaalien valmistuksessa kemikaalien valmistuksessa. 
### Synteesejä
EDTA on eli etyylidiamiinitetraetikkahappo on tärkeä kelatoiva yhdiste. EDTAa valmistetaan etyleenidiamiinin, formaldehydin ja natriumsyanidin alkoholiliuoksen välisellä reaktiolla. 
:H2NCH2CH2NH2 + 4 CH2O + 4 NaCN + H2O → (NaOOCH2)2NCH2CH2N(CH2COONa)2 + NH3

Kaksi etyleenidiamiinihydrokloridimolekyyliä voivat polymeroitua muodostaen piperatsiinin hydrokloridia, josta voidaan valmistaa piperatsiinia.
:2 (H2NCH2CH2NH2·2HCl)→ C4H10N2·2HCl + 2 NH4Cl

## Turvallisuus
Hengitettynä etyleenidiamiini aiheuttaa yskää ja hengityksen hankaloitumista. Pitkäaikainen altistuminen aineelle voi aiheuttaa astman puhkeamisen. Yhdiste voi aiheuttaa allergiaa iholle joutuessaan. Pitkäaikainen altistus voi vaurioittaa maksaa ja munuaisia. Yhdisteen ei ole todettu aiheuttavan syöpää. 

## Lähteet

## Aiheesta muualla
*Etyleenidiamiinin käyttöturvallisuustiedote, Sigma Aldrich, viitattu 29.1.2015.
Vladimir Ljahov

**Vladimir Afanasjevitš Ljahov** (, 20. heinäkuuta 1941 Antratsyt, Ukrainan SNT, Neuvostoliitto – 20. huhtikuuta 2018) oli neuvostoliittolainen kosmonautti.

Ljahov oli Neuvostoliiton ilmavoimissa lentäjänä ja hänen sotilasarvonsa oli eversti. Hänet valittiin kosmonauttikoulutukseen 5. toukokuuta 1967. Hän oli kolmen avaruuslennon päällikkö: Sojuz 32, Sojuz T-9 ja Sojuz TM-6. Hän vietti 333 päivää avaruudessa. Hän siirtyi eläkkeelle 7. syyskuuta 1994. Hän oli naimisissa ja perheeseen kuului kaksi lasta.

## Lähteet
Richard Myers

**Richard Bowman Myers** (s. 1. helmikuuta 1942) on eläkkeellä oleva Yhdysvaltain ilmavoimien kenraali ja entinen Puolustushaarakomentajien neuvoston puheenjohtaja. Myersilla on 4&nbsp;100 lentotuntia Gulfstream V, Learjet 35, F-4 Phantom II, F-15 Eagle ja F-16 Fighting Falcon -koneilla, joista 600 taistelutehtävissä F-4-koneella.

## Sotilasura
Myers on toiminut Yhdysvaltain Japanin joukkojen komentajana vuosina 1993–1996, Tyynenmeren ilmavoimien komentajana 1997–1998, Pohjois-Amerikan
ilmapuolustuksen komentajana 1998–2000 ja Puolustushaarakomentajien neuvoston varapuheenjohtajana 2000–2001 ennen puhennjohtajakauttaan.

## Eläkkeellä
Vuonna 2006 Myers nimitettiin sotahistorian osa-aikaiseksi professoriksi Kansasin valtionyliopistoon. Samana vuonna hänet valittiin Northrop Grummanin hallitukseen.

## Lähteet

## Aiheesta muualla
Karlsruher FV

**Karlsruher Fussball Verein** on jalkapalloseura Karlsruhen kaupungista. Seura on perustettu 17. marraskuuta 1891. Seura on voittanut kertaalleen Saksan mestaruuden, 1910. 

## Lähteet
Osjotr

**Osjotr** () on Okan oikeanpuoleinen sivujoki Keski-Venäjällä. Sen pituus on 228 kilometriä ja sadealueen laajuus 3&nbsp;480 neliökilometriä. 

Osjotr saa alkunsa Keski-Venäjän ylängöllä Tulan alueella lähellä Melehovkan kylää. Se virtaa kumpuilevien peltomaiden keskellä sijaitsevassa luonnonkauniissa laaksossa Moskovan alueen kaakkoisosassa ja Rjazanin alueen rajalla. Joki laskee Okaan 14 kilometriä Kolomnan yläpuolella. Sen varrella sijaitsee Zaraiskin kaupunki.
AIS

**AIS** tai **ais** voi tarkoittaa seuraavia:

* Ais, Etelä-Floridassa asunut intiaaniheimo
* ais, ylennetty a-sävel
* AIS, *Aeronautical Information Services*, ilmailutiedotuspalvelu
* AIS-järjestelmä (*Automatic Identification System*), laivojen sijainnin määrittämiseen käytetty järjestelmä
* AIS-luokitus (*Abbreviated Injury Scale*), kehon vammojen vakavuusluokitus
* AIS, androgeeni-insensitiivisyyssyndrooma
* Mullsjö AIS, *Mullsjö Allmanna Innebandysällskap*, ruotsalainen salibandyn erikoisseura
Esihenkilö

**Esihenkilö** (vanh. **esimies**) on henkilö, joka on joidenkin toisten henkilöiden suhteen määräävässä asemassa. Se on erilaisissa organisaatioissa yleisesti käytetty nimitys työ- tai virkasuhteessa olevalle työntekijälle, toimihenkilölle, yrittäjälle tai virkamiehelle, jolla on oikeus käyttää ennalta määritellyn laajuista työnjohto-oikeutta. Myös vapaaehtoistyössä voi olla esihenkilöitä, mutta heidän työnjohdollinen oikeutensa saattaa olla varsin rajallinen.

Esihenkilönä toimiminen voi olla työkohde- tai työmenetelmäkohtaista, projekti- tai prosessiluontoista, sivuluontoista, määräaikaista tai pysyvää. Mahdollinen työnjohto-oikeus saattaa ulottua jopa myös toisen yrityksen tai organisaation työntekijöihin esimerkiksi alihankintatyyppisissä tehtävissä. 

Esihenkilötehtävä ei aina tarkoita sitä, että henkilöllä olisi suoria alaisia tai työnjohdollista oikeutta. Myöskään esihenkilön käytössä oleva tehtävänimike ei välttämättä eroa tavanomaisesta työtehtävää kuvaavasta nimikkeestä. Toisaalta esihenkilötehtävä tai työnjohto-oikeus saatetaan tuoda tehtävänimikkeen avulla esille. 

Suomessa esihenkilöitä koulutetaan eri tarpeisiin mm. aikuiskoulutuskeskuksissa, puolustusvoimissa, organisaatioiden omassa koulutuksessa tai ammatillisessa koulutuksessa.

## Katso myös
* Linjaorganisaatio
* Matriisiorganisaatio
* Puolustusvoimat

## Lähteet
Mikao Usui

**Mikao Usui** (; 15. elokuuta 1865 – 9. maaliskuuta 1926) oli japanilainen liikemies, joka tunnetaan reiki-luontaishoidon ja -koulutuksen kehittäjänä ja löytäjänä. Hän lähti nelivuotiaana tendailuostariin aloittaakseen opintonsa. Myöhemmin hän eteni aina tohtorinarvoihin. Hän puhui sujuvasti vieraita kieliä ja perehtyi länsimaiseen lääketieteeseen, teologiaan, filosofiaan ja psykologiaan.

Usui matkusti 1900-luvulla Kuramavuorelle kolmen viikon kurssille, jonka sisältöön kuuluivat todennäköisesti paasto, meditaatio, veisaus ja rukous. Kurssin tuloksena Usuille tuli väitteiden mukaan yliluonnollisesti tieto hoitomenetelmästä, reikistä, jota harjoittaakseen hän perusti Usui Reiki Ryoho Gakkai -järjestön vuonna 1922. Hän kuoli sydänkohtaukseen opetusmatkallaan Fukyamassa. 

Usuin oppilaiden joukossa oli Chujiro Hayashi, joka puolestaan opetti reikin ulkomaille vienyttä Hawayo Takataa.

## Lähteet
Aleksandr Balandin

**Aleksandr Balandin** (; s. 30. heinäkuuta 1953 Frjazino, Venäjän neuvostotasavalta) on entinen neuvostoliittolainen kosmonautti.

Balandin valittiin kosmonauttikoulutukseen 1. joulukuuta 1978. Hän lensi Sojuz TM-9 -aluksella. Hän siirtyi eläkkeelle 17. lokakuuta 1994. Hän on naimisissa ja perheessä on kaksi lasta.
NBA-kausi 1993–1994

**NBA-kausi 1993–1994** oli NBA-liigan 48. kausi. Runkosarja alkoi 5. marraskuuta 1993 ja päättyi 24. huhtikuuta 1994. Houston Rockets katkaisi ilman Michael Jordania pelanneen Chicago Bullsin mestaruusputken voitettuaan New York Knicksin seitsemännessä finaalissa 22. kesäkuuta.

## Tapahtumia

* Michael Jordan shokeerasi koripallomaailmaa ilmoittaessaan juuri ennen kauden alkua lopettavansa uransa isänsä kuoleman vuoksi. Jordan palasi kentille maaliskuussa 1995.
* Houston Rockets sivusi Washington Capitolsin vuonna 1948 tekemää ennätystä voittamalla ensimmäiset 15 otteluaan.
* Chicago Bulls pelasi viimeiset ottelunsa Chicago Stadiumilla.
* Atlanta Hawks kauppasi Dominique Wilkinsin Los Angeles Clippersiin vaihdossa Danny Manningiin.
* Cleveland Cavaliers pelasi viimeiset ottelunsa Richfield Coliseumissa.
* San Antonio Spurs pelasi ensimmäiset ottelunsa Alamodomessa.
* Lakers-legenda Magic Johnson kokeili taitojaan valmentajana, mutta tuloksena Los Angeles Lakers jäi pudotuspelien ulkopuolelle vain neljättä kertaa liigan historiassa, eikä Johnson jatkanut työtehtävässä seuraavalla kaudella.
*  pelattiin Minneapolisissa ja idän joukkue voitti sen lukemin 127–118. Chicago Bullsin Scottie Pippen palkittiin ottelun parhaana pelaajana.
* Runkosarjan viimeisenä päivänä San Antonio Spursin David Robinson teki 71 pistettä ja voitti liigan pistetilaston.
* Denver Nuggets teki NBA-historiaa olemalla ensimmäinen joukkue, joka voittaa ensimmäisen kierroksen ottelusarjan kahdeksannelta sijalta. Nuggets voitti Seattle SuperSonicsin otteluvoitoin 3–2 oltuaan ensin tappiolla 0–2.
* Tämän vuoden finaalit menivät seitsemänteen otteluun viimeistä kertaa yli kymmeneen vuoteen.
* New York Knicks jäi yhden pelin päähän maksimiottelumäärästä pudotuspeleistä, kun se voitti ensimmäisen kierroksen ottelusarjansa 3–1. Kolme muuta ottelusarjaa menivät kaikki seitsemänteen otteluun.

## Runkosarja

V=voitot, H=häviöt, V%=voittoprosentti, *=divisioonansa voittaja

### Pelaajatilastot

## Pudotuspelit

## Palkitut pelaajat

* **Arvokkain pelaaja (MVP):** Hakeem Olajuwon, Houston Rockets
* **Vuoden tulokas:** Chris Webber, Golden State Warriors
* **Vuoden puolustuspelaaja:** Hakeem Olajuwon, Houston Rockets
* **Paras kuudes pelaaja:** Dell Curry, Charlotte Hornets
* **Kehittynein pelaaja:** Don MacLean, Washington Bullets
* **Vuoden valmentaja:** Lenny Wilkens, Atlanta Hawks
* **Finaalien MVP:** Hakeem Olajuwon, Houston Rockets

## Aiheesta muualla
Bindi Irwin

**Bindi Sue Irwin** (s. 24. heinäkuuta 1998 Buderim, Queensland, Australia) on australialainen näyttelijä ja televisiojuontaja. Hän voitti *[[Dancing with the Stars (yhdysvaltalainen televisiosarja)|Dancing with the Stars]]* -tanssikilpailun 21. kauden. Yhdysvaltalainen *[[Time]]*-lehti nimesi Irwinin vuonna 2015 yhdeksi vuoden vaikutusvaltaisimmista teini-ikäisistä.

Bindi on Terri ja Steve Irwinin tytär. Hänen isänsä antoi hänelle nimen Bindi Australian eläinpuistossa eläneen krokotiilin mukaan ja keskimmäinen nimi Sue viittaa perheen Sui-koiraan.

## Ura
Irwin esiintyi ensimmäisen kerran kaksivuotiaana isänsä *[[The Crocodile Hunter Diaries]]* -dokumenttielokuvissa. Hän on toiminut kertojana Discoveryn tuottamassa luontoelokuvasarjassa Bindi the Jungle Girl.

Syyskuussa 2006 kahdeksanvuotiaasta Irwinistä tuli nuorin australialaisen *[[New Idea]]* -lehden kanteen päässyt henkilö.

Vuoden 2007 kesäkuussa Irwin juonsi *My Daddy the Crocodile Hunter* -erikoisjakson televisioon. Samana vuonna hän tanssi ja lauloi *Bindi Kidfitness* -ryhmän Fitness-DVD:llä. Hieman myöhemmin hän lauloi oman hip hop tyylisen *Trouble in the Jungle* -kappaleen The Today Show -ohjelmassa.

Irwin kiinnitettiin Kirran rooliin vuonna 2010 valmistuneeseen *[[Free Willy 4: Pako Afrikasta]]* -elokuvaan.

2015 hän otti osaa Dancing with the Stars tanssikilpailuun 21. kaudelle parinaan moninkertainen voittaja Derek Hough.

## Palkinnot
Irwin voitti "*Most Popular New Female Talent*" Logie-palkinnon toukokuussa 2008. Heti perään kesäkuussa hänestä tuli "*Outstanding Performer in a Children's Series*" kategorian voitollaan nuorin Daytime Emmy -palkinnon saanut henkilö.

Australian Geographic palkitsi Irwinin vuoden 2014 luonnonsuojelija-palkinnolla (*Young Conservationist*).

## Filmografia

## Lähteet

## Aiheesta muualla

* Bindi's Say 
* Bindi's Profile from Australia Zoo 
*
Luettelo Nobel-palkinnon saajista

Tämä on **luettelo [[Nobel-palkinto|Nobel-palkinnon]] saajista.**

1900-luku — 1910-luku — 1920-luku — 1930-luku — 1940-luku — 1950-luku

1960-luku — 1970-luku — 1980-luku — 1990-luku — 2000-luku — 2010-luku

2020-luku

__NOTOC__
## Palkitut
### 1900-luku

### 1910-luku

### 1920-luku

### 1930-luku

### 1940-luku

### 1950-luku

### 1960-luku

### 1970-luku

### 1980-luku

### 1990-luku

### 2000-luku

### 2010-luku

### 2020-luku

## Katso myös
* Luettelo Nobel-palkinnon saaneista naisista

## Lähteet
Barin konfederaatio

**Barin konfederaatio** oli 29. helmikuuta 1768 Barin linnoituksessa solmittu puolalainen liitto, jolla vastustettiin Venäjän keisarikunnan ja sen suurlähettilään osallistumista Puolan kuningaskunnan ja Liettuan suuriruhtinaskunnan politiikkaan, ja puolustettiin aateliston oikeuksia roomalaiskatolisessa kirkossa. Konfederaation uskonnollis-poliittisia tavoitteita vastaan heräsi talonpoikaislevottomuuksia maan ortodoksissa osissa ja lopulta Puolan kuningas käski valloittaa Barin linnoituksen. Barin konfederaatiota kannatti pääasiassa Ranska ja vastusti Venäjän keisarikunta.

Barin konfederaation nostamasta kapinasta seurasi Puolan ensimmäinen jako.

## Lähteet

## Aiheesta muualla
J Dilla

**James Dewitt Yancey** (7. helmikuuta 1974 – 10. helmikuuta 2006), tunnetaan myös nimillä **J Dilla** ja **Jay Dee**, oli yhdysvaltalainen musiikkituottaja, rap-artisti ja DJ. Hän kuului myös The Ummah ja Slum Village -yhtyeisiin.

## Diskografia

## Lähteet

## Aiheesta muualla
* 
* J Dilla Stones Throw Recordsin sivustolla
* J Dilla BBE Recordsin sivustolla
Sea Wolf (ohjus)

**Sea Wolf** (suom. *Merisusi*) on brittiläinen British Aircraft Corporationin (BAC) kehittämä ilmatorjuntaohjus. Ohjus on tarkoitettu sekä meritorjuntaohjusten että lentokoneiden torjuntaan.

BAC on nykyään eri vaiheiden kautta sulautettu BAE Systemsiin joka on myös yksi MBDA:n omistajista.

## Historia
Järjestelmän kehittäminen aloitettiin 1964 aiemman Sea Cat järjestelmän korvaamiseksi. Sen tehtävänä oli suojata pienempiä laivaston pinta-aluksia vihollisen meritorjuntaohjuksilta ja lentokoneilta. Sopimus järjestelmän toimittamisesta solmittiin 1967 ja testit jatkuivat vuosien 1970–1977 ajan. Testauksessa käytettiin tarkoitusta varten muunnettua Leander-luokan fregattia HMS Penelopea vuodesta 1976 lähtien. Sea Wolf on ollut Royal Navyn käytössä vuodesta 1979 alkaen ja oli käytössä myös Falklandin sodassa 1982. Sea Wolf -ohjukset on käytössä brittiläisillä Type 22 - ja 23 -fregateilla. Viimeisimpien versioiden arvioidaan olevan palveluksessa vuoteen 2020 saakka.

Sea Wolfin räjähdysainelataus on 13,4&nbsp;kg ja ohjus ammutaan aluksesta pystysuoraan ylöspäin. Ohjuksen lentonopeus on 3 machia, lakikorkeus 3&nbsp;000 metriä, maksimikantaman ollessa 10&nbsp;km.

## Lähteet

## Aiheesta muualla

*
Britney’s Dance Beat

**Britney’s Dance Beat** on Metro Corporationin kehittämä ja THQ:n julkaisema musiikkipeli, joka on julkaistu vuonna  Game Boy Advancelle, PlayStation 2:lle ja Windowsille.

## Pelaaminen
Peli on rytmipeli, jossa pelaaja omaksuu Britney Spearsin roolin. Pelaaja painaa nappeja musiikin tahdissa ja ruudulla näkyvä hahmo tanssii musiikin tahtiin.

## Vastaanotto
Peli on saanut GameSpotin arvostelussa arvosanaksi 6.4/10.

## Lähteet

## Aiheesta muualla
* 
*
Tommy Fränti

**Tommy Fränti** (s. 1972) on suomalainen toimittaja, joka työskentelee Yleisradion uutisankkurina ja uutisten tuottajana. 

Fränti on toiminut toimittajana Yleisradiossa vuodesta 1999, uutistoimittajana vuodesta 2001 ja uutisjuontajana ja -tuottajana vuodesta 2005. Tällä hetkellä Fränti toimii Ylen aamun uutisankkurina. 

Fränti on opiskellut musiikinopettajaksi; viulun- ja pianonsoittoa Sibelius-Akatemiassa ja kansainvälistä politiikkaa, kansantaloustiedettä ja viestintää Helsingin yliopistossa. Hän sai vuonna 2006 Kuulonhuoltoliiton Selkeä puhuja -palkinnon.

## Yksityiselämä
Tommy Fräntin isä oli elokuvakriitikko Mikael Fränti, isoisä maanviljelysneuvos Aslak Fränti ja isoisoisä kunnallisneuvos Aleksanteri Fränti. Tommy Fräntin vaimo Saara Kovero kuoli maaliskuussa 2022. Fränti kihlautui maaliskuussa 2024 vuonna 2023 tapaamansa Virpi Valtavaaran kanssa ja he avioituivat syksyllä 2024. Fräntillä on kaksi lasta. Fräntillä diagnosoitiin keväällä 2025 nivelrikko.

## Lähteet
Dimension Films

**Dimension Films** on yhdysvaltalainen elokuvayhtiö, joka on nykyään osa The Weinstein Companya. Aiemmin Bob Weinstein tuotti ja julkaisi nimikkeen alla genre-elokuvia Miramax Filmsille. Kun Weinsteinin veljekset jättivät Disneyn omistaman Miramaxin lokakuussa 2005, he veivät Dimension Filmsin mukanaan.

Kaikkien ennen lokakuuta 2005 Dimension Filmsin nimissä ilmestyneiden elokuvien oikeudet säilyivät The Walt Disney Companyn hallussa. Disney säilytti myös oikeutensa käyttää Dimensionin merkkiä hallinnoimiensa elokuvien levittämisessä. Associated Pressin mukaan "Disney jakaa yhä puolet *Scary Movie* -elokuvien tuotosta, samoin kaikista muista tulevista elokuvista, jotka jatkavat Dimensionin olemassa olevia elokuvasarjoja"

Studion elokuvasarjoja ovat muun muassa *[[Halloween (elokuvasarja)|Halloween]]*, *[[Maissilapset (elokuva)|Maissilapset]]*, *[[Scream (elokuva)|Scream]]*, *[[Spy Kids]]* sekä *[[Scary Movie]]*.

## Dimension Filmsin elokuvia

* *[[1408 (elokuva)|1408]]*
* *[[The Adventures of Sharkboy and Lavagirl in 3-D]]*
* *[[The Amityville Horror (elokuva)|Amityville Horror]]*
* *[[Automaton Transfusion]]*
* *[[Black Christmas]]*
* *[[Buried Alive (vuoden 2007 elokuva)|Buried Alive]]*
* *[[The Crow]]*
* *[[The Crow: Pelastus]]*
* *[[Children of the Corn: Revelation]]*
* *[[Cubic]]* (*Equilibrium*)
* *[[Cursed]]*
* *[[Darkness – pimeys]]* (*Darkness*)
* *[[Dead or Alive (vuoden 2006 elokuva)|Dead or Alive]]*
* *[[Feast]]*
* *[[Feast 2: Sloppy Seconds]]*
* *[[Feast 3: The Happy Finish]]*
* *[[Frank Millerin Sin City: A Dame to Kill For]]*
* *[[Grimmin veljekset (elokuva)|Grimmin veljekset]]*
* *[[Grindhouse]]*
* *[[Halloween (vuoden 2007 elokuva)|Halloween]]*
* **'
* ''[[Halloween H20]]''
* **'
* *[[Halloween II (vuoden 2009 elokuva)|Halloween II]]*
* *[[Hellraiser 3: Hell On Earth]]*
* *[[Hellraiser – veriviiva]]*
* *[[Hellraiser 5: Inferno]]*
* *[[Hellraiser 6: Hellseeker]]*
* *[[Hellraiser 7: Deader]]*
* *[[Hellraiser 8: Hellworld]]*
* *[[Hugless]]*
* *[[Hämärästä aamunkoittoon]]* (*From Dusk till Dawn*)
* *[[The I Inside  – totuuden rajamailla]]*
* *[[Jay ja Silent Bob iskevät takaisin]]* (*Jay and Silent Bob Strike Back*)
* *[[Jeepers Creepers : Le Chant du diable]]*
* *[[Kylmä syli]]*
* *[[The Legend of Drunken Master]]*
* *[[Maissilapset 4 – kuoleman sato]]*
* *[[Maissilapset 5]]*
* *[[Maissilapset 666 – Ennustus]]*
* *[[Maissilasten paluu]]*
* *[[A Man of His Word]]*
* *[[Mindhunters]]*
* *[[The Mist – usva]]* (*The Mist*)
* *[[Mr. 3000]]*
* *[[Once Upon a Time in Mexico]]*
* *[[Paha pukki]]* (*Bad Santa*)
* *[[Pulse]]*
* *[[Scary Movie]]*
* *[[Scary Movie 2]]*
* *[[Scary Movie 3]]*
* *[[Scary Movie 4]]*
* *[[School for Scoundrels – Luuseriopisto]]*
* *[[Scream (elokuva)|Scream]]*
* *[[Scream 2]]*
* *[[Scream 3]]*
* *[[Shade]]*
* *[[Sin City (elokuva)|Sin City]]*
* *[[Soul Men]]*
* *[[Spy Kids]]*
* *[[Spy Kids 2]]*
* *[[Spy Kids 3 – Peli on pelattu]]* (*Spy Kids 3-D: Game Over*)
* *[[Starsky & Hutch (elokuva)|Starsky & Hutch]]*
* *[[Superhero Movie]]*
* *[[The Promotion – uraputkessa]]*
* *[[Venom (vuoden 2005 elokuva)|Venom]]*
* *[[Wes Craven Presents: They]]*
* *[[Who's Your Caddy?]]*
Anthology 1979–1982

__NOTOC__
**Anthology 1979–1982** on suomalaisen heavy metal -yhtye Sarcofaguksen kokoelma-albumi. Se julkaistiin 16. syyskuuta 2009 levymerkillä Rocket Records.

## Kappaleet

### CD 1
**Go to Hell (1979)**
# 
# 
**Cycle of Life (1980)**
# 
# 
# 
# 
# 
# 
# 
# 
# 
# 

### CD 2
**Envoy of Death (1981)**
# 
# 
# 
# 
# 
# 
# 
**Moottorilinnut (1982)**
# 
# 
# 
# 
# 
# 
# 
# 
**Bonus: Exciter – Automania (1986)**
# 
# 
# 

## Arvostelut
* Imperiumi.net: 

## Lähteet

## Aiheesta muualla
* Anthology 1979–1982 discogs.com -sivustolla
* Rocket Records 
*
4. arrondissementti (Pariisi)

**Pariisin 4. arrondissementti** () on yksi Pariisin kahdestakymmenestä arrondissementista. Se tunnetaan myös nimellä ”arrondissement de l’Hôtel-de-Ville”. 

Kaupunginosa sijaitsee Pariisin itäisellä puolella. Siellä sijaitsevat Le Marais’n kortteli ja Île Saint-Louis’n saari, kuten myös suuri osa Île de la Citén saaresta. Arrondissementti jaetaan edelleen neljään kortteliin (), jotka ovat *Saint-Merri*, *Saint-Gervais*, *Notre-Dame* ja *Arsenal*. Arrondissementtia ympäröivät 1. arrondissementti lännessä, 3. arrondissementti pohjoisessa, 12. arrondissementti idässä ja etelässä Seinejoki sekä 5. arrondissementti. 

Arrondissementin pinta-ala on 1,60 km² ja vuonna 2011 sen väkiluku oli 27&nbsp;887. Arrondissementin määrinä on toiminut vuodesta 2001 lähtien sosialistipuolueen Dominique Bertinotti.

## Nähtävyydet
*Notre Damen katedraali

## Lähteet

## Aiheesta muualla

* 4. arrondissementin kotisivut
Varsinais-Suomen vuoden kylä

**Varsinais-Suomen vuoden kylä** on kunnianimitys, jonka Varsinais-Suomen kylät ry myöntää vuosittain yhdelle varsinaissuomalaiselle kylälle.

## Palkitut

*2002: Haara–Onkijoki, Loimaan kunta (vuodesta 2005 osa Loimaata)
*2003: Aijala–Kaukuri, Kisko (vuodesta 2009 osa Saloa)
*2004: Niinijoki, Loimaan kunta (vuodesta 2005 osa Loimaata)
*2005: Untamala, Laitila
*2006: Kultela, Somero
*2007: Vehas, Taivassalo
*2008: Tourula–Keihäskoski, Yläne (vuodesta 2009 osa Pöytyää)
*2009: Häntälä, Somero
*2010: Teijo, Salo (Perniö)
*2011: Uusikartano, Pöytyä (Yläne)
*2012: Livonsaari, Naantali (aiemmin Askaista, vuosina 2009–2010 Maskua)
*2013: Karuna, Sauvo
*2014: Mynämäen asemanseutu, Mynämäki
*2015: Pyhämaan luoto, Uusikaupunki (Pyhämaa)
*2016: Taalintehdas, Kemiönsaari (Dragsfjärd)
*2017: Virttaa, Loimaa (Alastaro)
*2018: Märynummi, Salo (Halikko)
* 2019: Västanfjärd, Kemiönsaari
* 2020: Hajala, Salo (Halikko)
* 2021: Valpperi, Nousiainen
* 2022: Askainen, Masku

## Lähteet

## Aiheesta muualla
*Varsinais-Suomen kylät ry
Gromovin lentotekniikan tutkimusinstituutti

**M. M. Gromovin lentotekniikan tutkimuslaitos**,  venäläisittäin lyhennettynä **LII** (), on venäläinen koelentokeskus ja ilmailun tutkimuskeskus. Se on 40 kilometriä Moskovasta kaakkoon sijaitsevassa Žukovskin kaupungissa sijaitsevan Ramenskojen lentokentän alueella, joka on perustettu nimenomaan laitoksen koelentokentäksi. Kentällä on Euroopan pisin kiitotie (5&nbsp;400&nbsp;m).

## Historia
Instituutti perustettiin 8. maaliskuuta 1941. Sen ensimmäiseksi johtajaksi tuli koelentäjä Mihail Gromov, jonka mukaan instituutti myöhemmin nimettiin.

Instituutti joutui välittömästi perustamisen aikana sotavarustelun tueksi. Se arvioi ja testasi uusien lentokoneiden prototyyppejä. Se kehitti Neuvostoliiton ilmavoimille lentokoneiden huolto-ohjelmat ja osallistui lentokäsikirjojen tekoon. Se arvioi vihollisten ja liittolaisten lentokoneet.

Kylmän sodan aika työllisti laitosta raskaasti 1980-luvun loppuun asti. Laitos osallistui myös avaruuslentojen valmisteluun.

## Aiheesta muualla

* LII official site
* MAKS, Aviasalon web-site 
* LII airfield at Google Maps
Mihail Gromov

**Mihail Gromov** (; 24. helmikuuta (J: 12. helmikuuta) 1899 Tver – 22. tammikuuta 1985 Moskova) oli neuvostoliittolainen koelentäjä.

12. heinäkuuta – 14. heinäkuuta 1937 Mihail Gromov, A.B. Jumašev ja S.A. Danilin tekivät maailmanennätyksen lentämällä välilaskutta 10&nbsp;148 kilometriä Moskovasta San Jacintoon, Kaliforniaan. Lento ylitti pohjoisnavan. Koneena oli Tupolev ANT-25.

Gromov toimi Gromovin lentotekniikan tutkimusinstituutin ensimmäisenä johtajana.

## Aiheesta muualla
* M. M. Gromovin elämäkerta
Haruchika Aoki

**Haruchika "Haru" Aoki** (s. 28. maaliskuuta 1976 Gumma) on japanilainen entinen ratamoottoripyöräilijä. Hän voitti kaksi peräkkäistä 125cc-luokan maailmanmestaruutta vuosina 1995 ja 1996. 

Aoki kilpaili kaikkien kolmen luokan (125cc, 250cc ja MotoGP) MM-sarjoissa, joista selvästi parhaiten hän menestyi 125-kuutioisissa. Aoki aloitti uransa GP-tasolla kaudella 1993. Seuraavalla kaudella hän ajoi ensimmäistä kertaa palkintopallille oltuaan kolmas Euroopan GP:ssä. Kaudet 1995 ja 1996 olivat Haruchika Aokin parhaat. Hän voitti kaksi maailmanmestaruutta ja saavutti uransa kaikki voitot ja paalupaikat noin kausina.

Kaudeksi 1997 Aoki siirtyi luokkaa ylemmäs 250-kuutioisiin. Hän ajoi kaksi yli 100 pisteen kautta, mutta saavutti vain yhden palkintopallisijoituksen ja oli kokonaispisteissä parhaimmillaan kuudes. Kaudet 1999 ja 2001 Aoki ajoi MotoGP-luokassa ilman palkintopallisijoituksia. Välillä hän kävi vuoden Superbiken maailmanmestaruussarjassa, mutta ei saanut sielläkään voittoja. Kaudella 2002 Aoki palasi 250-kuutioisiin. Hän oli sarjan paras yksityistallin kuski, mutta kokonaispisteet riittivät MM-sarjan 14. sijaan. Aoki lopetti uransa kauden päätyttä.

Haruchika Aokin kaksi vanhempaa veljeä Nobuatsu ja Takuma ovat myös kilpailleet ratamoottoripyöräilyn MM-sarjassa.

## Saavutukset

### 125cc-luokka
*Maailmanmestaruus 1995 ja 1996
*9 osakilpailuvoittoa, 6 kakkossijaa, 4 kolmossijaa

### 250cc-luokka
*MM-osakilpailuissa 1 kolmossija

## Lähteet
Kasey Kahne

**Kasey Kenneth Kahne** (s. 10. huhtikuuta 1980 Enumclaw, Washington, Yhdysvallat) on yhdysvaltalainen autourheilija. Hän ajaa kaudella 2012 Amerikan suurimmassa moottoriurheilusarjassa NASCARissa Hendrick Motorsports -tallin riveissä, kilpailunumerolla viisi. 

Kahne omistaa pienemmissä sarjoissa kilpailevan Kasey Kahne Racingin. 

## NASCAR-ura

Kahnella on kauden 2012 jälkeen urallaan NASCARin pääsarjassa Sprint Cupissa 14 osakilpailuvoittoa ja 26 paalupaikkaa. Hän on myös kerännyt uransa aikana lähes 54 miljoonaa dollaria palkintorahoina Sprint Cupista.

Kaudesta 2012 lähtien Kahne on ajanut yhdessä NASCAR-historian menestyksekkäimmistä talleista, Hendrick Motorsportsissa. Samassa tallissa ajavat muun muassa nelinkertainen mestari Jeff Gordon, viisi viimeistä mestaruutta voittanut Jimmie Johnson sekä legendaarisen Dale Earnhardtin poika, Dale Earnhardt, Jr., joka on yksi NASCARin suosituimmista kuskeista.
Klippel-Trénaunay-Weberin oireyhtymä

**Klippel-Trenaunay-oireyhtymä**, **angio-osteohypertrofia–oireyhtymä** (lat. **naevus varicosus osteohypertrophicus**) tai **KTO** on jokseenkin harvinainen synnynnäinen verisuoniston ja imusuoniston epämuodostuma. Se kuvattiin ensimmäisen kerran lääketieteellisessä kirjallisuudessa vuonna 1900.

## Nimitys
Terminologiasta on kiistelty jonkin verran. 

* Ranskalaiset lääkärit Maurice Klippel ja Paul Trénaunay kuvailivat tautia kirjallisuudessa ensimmäisen kerran vuonna 1900 ja käyttivät termiä *naevus vasculosus osteohypertrophicus*. 
* Frederick Parkes Weber kuvaili samankaltaisia mutta ei identtisiä tapauksia vuosina 1907 ja 1918.
* Vuonna 1965 Lindenauer ehdotti, että kun taudinkuvaan kuuluu valtimo-laskimofisteli eli AV-fisteli (valtimon ja laskimon välinen epänormaali yhteys), pitäisi käyttää termiä "Parkes Weberin syndrooma". Myöhemmin kanadalainen tutkija M. Michael Cohen on tukenut termien erottelua.
* ICD-10 käyttää nykyisin termiä "Klippel-Trénaunay-Weberin oireyhtymä".

## Oireet ja diagnoosi

Huolimatta siitä, että KTO:n aiheuttaja on huonosti tunnettu, syntymävika voidaan diagnosoida oireiden kombinaatiosta. Viallista kudosta on usein noin neljänneksessä ruumiista. Oireet:

* Yksi tai useampi sinipunertava tai tummahko terävärajainen hiussuoniluomi
* Laskimolaajentumia
* Kudoksen liikakasvua (sekä luun että pehmytkudoksen), toisinaan myös jäsenten surkastumista
* Epätäydellisesti kehittynyt imusuonisto

Huomattakoon, että joissakin tapauksissa potilailla ei ole hiussuoniluomia. Sellaiset tapaukset ovat kuitenkin todella harvinaisia. ja ne voidaan diagnosoida epätyypilliseksi KTO:ksi.

Huomaa myös, että KTO voi vaikuttaa verisuoniin, imusuoniin tai kumpaankin. Yleisimmissä tapauksissa vaikutus on kummassakin suonistossa. Laskimoepämuodostumista kärsivillä elämä on hankalaa johtuen kivusta ja kasvaneesta komplikaatioriskistä.

Tätä syntymävikaa tavataan miehillä ja naisilla yhtä paljon, eikä se rajoitu mihinkään etniseen ryhmään. Japanissa on tehty tiettävästi ainoa yleisyystutkimus. Sen perusteella tapauksia on 1 jokaista 25&nbsp;000 syntynyttä kohti. Samalla esiintyvyydellä Suomessa KTO-lapsia olisi noin 2-3 tapausta vuodessa.

## Hoito
Kyseessä on niin monitahoinen oireyhtymä, että sitä on hoidettava yksilöllisesti. Parannuskeinoa itse sairaudesta ei ole, ellei mahdollisesti geeniterapian avulla. Sytoreduktio on harvinainen mutta tässä oireyhtymässä yleisesti hyväksytty hoitomuoto.

## Lähteet

## Aiheesta muualla
* Väestöliitto 
* Information  from The Klippel-Trenaunay Syndrome Support Group
* KTS gene discovery implications 
* New imaging techniques avoid unnecessary diagnostic tests for Klippel-Trénaunay vascular malformation from *Basque Research*
5. arrondissementti (Pariisi)

**Pariisin 5. arrondissementti** () on yksi Pariisin kahdestakymmenestä arrondissementista eli hallintoalueesta. Se tunnetaan myös nimellä *"arrondissement du Panthéon"*. Se jaetaan edelleen neljään kortteliin (), jotka ovat *Saint-Victor*, *Jardin-des-Plantes*, *Val-de-Grâce* ja *Sorbonne*.

Arrondissementin länsiosa sekä sitä lähellä oleva osa viereistä 6. arrondissementtia tunnetaan paremmin nimellä *Latinalaiskortteli* (), joka ei kuitenkaan tällä nimellä kuulu Pariisin virallisiin kaupunginosiin. Näiden arrondissementtien rajana on Boulevard Saint-Michel. Pariisin yliopistojen historiallinen päärakennus Sorbonne sijaitsee 5. arrondissementissa.

Arrondissementti sijaitsee Pariisin vasemmalla rannalla. Sitä reunustavat pohjoisessa Seine-joki ja 4. arrondissementti, lännessä 6. arrondissementti ja etelässä 14. ja 13. arrondissementti.

Arrondissementin pinta-ala on 2,54 km² ja asukasluku oli 60 800 henkeä vuonna 2011.

## Nähtävyydet
*Panthéon
*Musée de Cluny

## Lähteet

## Aiheesta muualla

*5. arrondissementin kotisivut
Montana (kappale)

**Montana** on muusikko Frank Zappan kappale vuonna 1973 julkaistulta albumilta *[[Over-Nite Sensation]]*. Kappaleesta on julkaistu myös lyhennetty single-versio, josta kitarasoolo on otettu kokonaan pois.

## Aiheesta muualla
* "Montanan" arvostelu allmusic.comissa
6. arrondissementti (Pariisi)

**Pariisin 6. arrondissementti** () on yksi kahdestakymmenestä arrondissementista. Sen tunnetaan myös nimellä *arrondissement du Luxembourg * ja se jaetaan edelleen neljään kortteliin (), jotka ovat *Monnaie*, *Odéon*, *Notre-Dame-des-Champs* ja *[[Saint-Germain-des-Prés]]*.

Arrondissementtia rajaa lännessä 7. arrondissementti, pohjoisessa Seine-joki ja 1. arrondissementti, etelässä 14. arrondissementti ja 15. arrondissementti sekä idässä 5. arrondissementti.

Arrondissementin väkiluku oli vuonna 43 880 henkeä vuonna 2006 ja sen pinta-ala on 2,15 km². Arrondissementin määrinä on toiminut UMP-puolueen Jean-Pierre Lecoq vuodesta 1995 lähtien.

## Nähtävyydet
*Ranskan instituutti
*Luxembourgin puisto
*Palais du Luxembourg – Ranskan senaatti

## Lähteet

## Aiheesta muualla

*6. arrondissementin kotisivut
All inclusive

**All inclusive** tarkoittaa tavallisesti valmismatkojen yhteydessä ilmoitettua hintaa, johon sisältyvät kaikki ruokailut ja tietyt juomat. Aterioita ovat yleensä aamupala, lounas, päivällinen sekä välipalat. Juomina tarjoillaan yleensä virvoitusjuomia ja paikallisia alkoholijuomia. Joissakin lomakohteissa all inclusive -hintaan saattaa kuulua myös retkiä tai muita aktiviteetteja.

## Historiaa
Billy Butlin tarjosi Butlin' Holiday Camps -nimellä perheille tarkoitettua all inclusive -majoitusta Britanniassa
vuodesta 1936 lähtien. Entinen huippu-urheilija Gérard Blitz ja hänen palaavien sotilaiden leirien varustamiseen käyttämänsä retkeilyvälinetehtaan omistajaperheen jäsen Gilbert Trigano puolestaan ideoivat ja perustivat Mallorcalle Club Méditerranéen vuonna 1950. Alku oli vaatimaton, sillä majoitus järjestettiin Yhdysvaltain armeijan ylijäämävarastoista ostetuissa teltoissa, joissa oli kenttävuoteet. 

## Lähteet
* 
* 
* 
* 
### Viitteet
7. arrondissementti (Pariisi)

**Pariisin 7. arrondissementti** () on yksi Pariisin kahdestakymmenestä arrondissementista. Se tunnetaan myös nimellä *arrondissement du Palais-Bourbon*. Se jaetaan edelleen neljään kortteliin (), jotka ovat *Saint-Thomas-d’Aquin*, *Invalides*, *École-Militaire* ja *Gros-Caillou*. 

Arrondissementtia rajaa etelässä 15. arrondissementti, pohjoisessa Seine-joki ja 16., 8. sekä 1. arrondissementit ja idässä 6. arrondissementti. Se sijaitsee Seinen vasemmalla rannalla.

Arrondissementin väkiluku oli 57 786 henkeä vuonna 2011 ja sen pinta-ala on 4,09 km². Arrondissementin määrinä on vuodesta 2008 toiminut Ranskan entinen oikeusministeri Rachida Dati UMP-puolueesta.

## Nähtävyydet
*Ranskan kansalliskokous
*Eiffel-torni
*Hôtel Matignon
*Hôtel des Invalides
*Musée d'Orsay
*Musée du quai Branly
*Musée Rodin

## Lähteet

## Aiheesta muualla

* 7. arrondissementin kotisivut
Liu Hong

**Liu Hong** (; s. 12. toukokuuta 1987) on kiinalainen kävelijä. 

## Ura
Liu Hong voitti alle 20-vuotiaiden MM-kilpailuissa Pekingissä 2006 kultaa 10&nbsp;000 metrin ratakävelyssä. Saman vuoden Aasian kisoissa hän voitti kultaa 20 kilometrin kävelyssä ajalla 1.32.19. Osakan MM-kilpailuissa 2007 hän oli 19:s. Pekingin olympialaisissa 2008 hän sijoittui neljänneksi ajalla 1.27.17. Hän hävisi pronssimitalistille Elisa Rigaudolle viisi sekuntia. 

Berliinin MM-kilpailuissa 2009 hän oli alun perin kolmas ajalla 1.29.10, mutta nousi lopulta hopealle Olga Kaniskinan dopinghylkäyksen takia. Vuonna 2010 Liu voitti Kiinan-mestaruuden sekä kultaa Kantonin Aasian kisoissa ajalla 1.30.06. Daegun MM-kilpailuissa 2011 hän sijoittui alun perin toiseksi ajalla 1.30.00, mutta nousi myöhemmin voittajaksi Olga Kaniskinan dopinghylkäyksen takia. Lontoon olympialaisissa 2012 hän sijoittui alun perin neljänneksi ajalla 1.26.00, mutta nousi myöhemmin hopeamitalistiksi Jelena Lašmanovan ja Olga Kaniskinan dopinghylkäysten jälkeen. 

Moskovan MM-kilpailuissa 2013 hän sijoittui alun perin kolmanneksi ajalla 1.28.10, mutta nousi myöhemmin kultamitalistiksi Jelena Lašmanovan ja Anisja Kirdjapkinan dopinghylkäysten jälkeen. Liu Hong voitti maailmanmestaruuden Pekingissä 2015 ajalla 1.27.45. Kävelyn MM-joukkuekilpailussa 2016 Liu voitti 20 kilometrin kävelyn, mutta antoi kiellettyä nesteenpoistajaa sisältäneen dopingnäytteen ja menetti voittonsa ja sai yhden kuukauden kilpailukiellon. 

Rion olympialaisissa Liu voitti olympiakultaa ajalla 1.28.35. Vuonna 2019 hän voitti 20 kilometrin kävelyssä Kiinan-mestaruuden sekä kultaa Dohan MM-kilpailuissa ajalla 1.32.53. Hän voitti 20 kilometrin kävelyn Kiinan-mestaruuden 2020. Vuonna 2021 järjestetyissä Tokion olympialaisissa hän saavutti samalla matkalla pronssia ajalla 1.29.57. Eugenen MM-kilpailuissa 2022 hän oli 20 kilometrin kävelyssä viides, Budapestin MM-kilpailuissa 2023 seitsemästoista ja 2024 Pariisin olympialaisissa 21:s.

6. kesäkuuta 2015 Liu käveli 20 kilometriä aikaan 1.24.38 ja alitti Jelena Lašmanovan nimissä olleen maailmanennätyksen 24 sekunnilla. 9. maaliskuuta 2019 Liu alitti ensimmäisenä naisena neljän tunnin rajan 50 kilometrin kävelyssä käveltyään ajan 3.59.15.

## Henkilökohtaiset ennätykset
* 3 000 metrin ratakävely: 12.18,18 (2005)
* 5 000 metrin ratakävely: 20.34,76 (2012)
* 10 000 metrin ratakävely: 43.16.68 (2012)
* 20 000 metrin ratakävely: 1.31.16,18 (2007)
* 5 kilometrin kävely: 23.14 (2023)
* 10 kilometrin kävely: 42.30 (2010)
* 20 kilometrin kävely: 1.24.27 (2021)
* 35 kilometrin kävely: 2.38.42 **AR** (2023)
* 50 kilometrin kävely: 3.59.15 **AR** (2019)
* Maratonjuoksu: 2.51.23 (2015)

## Lähteet
* 
* 

### Viitteet

## Aiheesta muualla
Tekstitiedosto

**Tekstitiedosto** on tiedosto, joka sisältää muotoilematonta tekstiä. Teksti on muotoiltu riveinä, joita erottaa rivinvaihtomerkki.

Perusmuodossaan tekstitiedostot on tarkoitettu ihmisen luettavaksi sellaisenaan eikä niissä ole merkintäkieltä tai tekstin muotoilua (erikokoisia kirjaimistoja ja niin edelleen).
Tekstitiedostojen tiedostopäätteenä on usein `.txt`. 
Muotoilemattoman tekstin MIME-tyyppi on "text/plain".

Tekstitiedostot eivät ole täysin järjestelmäriippumattomia. Sisällön tulkinta riippuu merkistöstä. Amerikanenglannin merkit sisältävä ASCII on yleensä laajimmin tulkittavissa oleva merkkijoukko. Myös rivinvaihtomerkki on erilainen MS-DOS/Microsoft Windows -, Unix- ja Macintosh-järjestelmissä.

## Tekstitiedostojen muu käyttö

Tietokoneohjelmien lähdekoodi tai skriptikielet.
Lähdekoodin on noudatettava tiettyä ohjelmointikielen syntaksia ja muita sääntöjä.

Eric S. Raymond on erotellut erilaisia tapoja ilmaista rakenteellista tietoa tekstitiedostomuodossa:
*Erotinmerkeillä erotellut sarakkeet, kuten CSV-tiedostomuodossa tai Unixin /etc/passwd-tietokannassa.
*Sähköpostin  -tiedostomuoto ja MIME-laajennukset, joilla voi lisätä esimerkiksi kuvia keskelle tekstimuotoista viestiä. Binääriset tiedostot kuten kuvat on koodattu tekstinä esitettävään muotoon.
*Cookie-Jar-muoto, joka on suunniteltu alun perin fortune-ohjelmaan. Siinä erotetaan tietueita tekstiä erotinmerkeillä ("%%" rivin alussa).
*Windows 3.0:n INI-formaatti on tekstiä, joissa esitellään avain-arvo-pareja yhtäsuuruusmerkein merkittynä hakasulkuihin kirjoitettu otsikoiden alla, jotka erottavat tietueet.

Webbisivujen kieli HTML on tekstimuotoinen kieli, jonka tarkoituksen on kuvata dokumentin muodostama puu eli DOM tekstitiedoston avulla. 
HTML muistuttaa läheisesti XML ja SGML-tiedostomuotoja.
Yksi yleinen tapa koodata puumaista dataa tekstimuodossa on JSON.

Joitain tekstipohjaisia tiedostomuotoja, joilla voidaan luoda muotoiltuja dokumentteja ovat Rich Text Format, troff, LaTeX, AsciiDoc, Markdown

## Lähteet
Olive Loughnane

**Olive Loughnane** (s. 14. tammikuuta 1976 Cork ) on irlantilainen kävelijä. 

Berliinin MM-kisoissa 2009 Loughnane sijoittui 20 kilometrin kävelyssä alun perin toiseksi, mutta nousi vuonna 2016 kilpailun voittajaksi kun alkuperäinen voittaja Olga Kaniskina hylättiin dopingin takia. Loughnane on osallistunut urallaan neljiin olympialaisiin, vuosina 2000, 2004, 2008 ja 2012, mutta ei ole sijoittunut niissä mitaleille. Hänen paras sijoituksensa olympialaisista on seitsemäs Pekingistä 2008. Loughnane edustaa seuratasolla Loughrea Athletic Clubia .

## Henkilökohtaiset ennätykset
* 5 000 metrin ratakävely: 21.03,45 (2009)
* 10 kilometrin kävely: 43.22 (2009)
* 20 kilometrin kävely: 1.27.45 (2008)

## Lähteet
* 

### Viitteet
Institute for Creation Research

**Institute for Creation Research** (suom. "Luomistutkimuksen instituutti") on kristillinen, nuoren Maan kreationistinen järjestö. Filosofian tohtori Henry M. Morris perusti sen vuonna 1970 osana Christian Heritage Collegea (nyk. San Diego Christian College). Itsenäinen järjestö siitä tuli 1981. Järjestön perustamisessa oli avustamassa Tim LaHaye.

Järjestön johdossa toimii nykyisin filosofian tohtori John D. Morris. Järjestö tarjoaa koulutusta Institute for Creation Research Graduate Schoolissa. Morristen lisäksi tunnettuihin ICR:ssa toimineisiin kreationisteihin kuuluu Duane Gish, joka on järjestön entinen varapuheenjohtaja.

ICR perusti vuonna 1992 Luomisen ja Maan historian museon (). Kun järjestön pääpaikka siirtyi vuonna 2008 Teksasin Dallasiin, museo myytiin Life and Light Foundationille, ja sen nimi muutettiin muotoon Creation and Earth History Museum. Vuonna 2019 Dallasiin perustettiin ICR Discovery Center.

## Lähteet

## Aiheesta muualla
* Viralliset sivut
Zhou Jian Nan

**Zhou Jian Nan** ( 周健楠 , pinyin-ääntämys: zhou1 jian4 nan2, s. 15. helmikuuta 1980 Peking) on kiinalainen muusikko ja guzhenginsoittaja Twelve Girls Band -yhtyeessä. Hän oppi soittamaan pipaa seitsemän- ja guzhengia kahdeksanvuotiaana. Zhou Jian Nan valmistui Central Conservatory of Music - opistosta ja opettaa nykyisin erhunsoittoa Pekingin yliopistossa.
Hänen bänditoverinsa Zhong Bao on yksi hänen opiskelijoistaan.

Hän voitti kultamitalin Beijing Folk Instrumental Music Tournament - kilpailussa vuonna 1996.

Twelve Girls Bandissa Zhou toimii eräänlaisena johtajana. Hän myös puhuu parasta englantia ryhmästä.

## Aiheesta muualla
*Zhoun Kuva 12GirlsBand, teksti kiinaksi
*Kuva ranskalaisessa nettijulkaisussa
Eyes Wide Open (Naildownin kappale)

**Eyes Wide Open** on ainoa single Naildownin albumilta World Domination. Se julkaistiin 3. huhtikuuta 2005, Spinefarm Recordsin kautta.

## Kappalelista
#
#
#

Kokonaiskesto: 12:02

## Kokoonpano
* Daniel Freyberg - laulu, kitara
* Matti Hämäläinen - basso
* Harri Heikkinen - rummut
* Jarmo Puikkonen - koskettimet

## Lähteet